**O B E C DOLNÉ LOVČICE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Všeobecne záväzné nariadenie**

**č. ....../2019**

**o****určení výšky finančných príspevkov na čiastočnú úhradu nákladov v škole a školských zariadeniach, ktorých zriaďovateľom je obec Dolné Lovčice**

Návrh VZN:

* vyvesený na úradnej tabuli obce dňa: ............................
* zverejnený na elektronickej úradnej tabuli obce dňa: ................
* zverejnený na webovom sídle dňa: ...........................................
* lehota na predloženie pripomienok k návrhu VZN do (včítane): .......
* doručené pripomienky v počte:
* vyhodnotenie pripomienok k návrhu VZN uskutočnené dňa:
* vyhodnotenie pripomienok k návrhu VZN doručené poslancom dňa:

VZN schválené obecným zastupiteľstvom v Dolných Lovčiciach dňa ........,

VZN vyvesené na úradnej tabuli obce dňa .......; zvesené z úradnej tabule dňa .................

VZN zverejnené na elektronickej úradnej tabuli obce od ............do .......................

VZN zverejnené na web sídle obce dňa: ..................

**VZN nadobúda účinnosť dňom 1.9.2019**

Tomáš Bartovič

starosta obce

Obecné zastupiteľstvo obce Dolné Lovčice vo veciach územnej samosprávy v súlade s ustanovením § 6 ods. 1, §11 ods. 4 písm. g) zákona č. 369/1990 Zb. o obecnom zriadení v znení neskorších, v súlade s ustanovením § 6 ods. 24 zákona č. 596/2003 Z. z o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanoveniami § 28 a § 140 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa uznieslo na tomto:

**Všeobecne záväzné nariadenie Obce Dolné Lovčice**

**č. .../2019**

**o  určení výšky finančných príspevkov na čiastočnú úhradu nákladov v škole a školských zariadeniach, ktorých zriaďovateľom je obec Dolné Lovčice**

**PRVÁ ČASŤ**

**Všeobecné ustanovenia**

**Článok 1**

**Účel**

1. Toto všeobecne záväzné nariadenie (VZN) určuje výšku príspevku a spôsob jeho platby na čiastočnú úhradu nákladov zákonných zástupcov detí a žiakov[[1]](#footnote-1), ktoré budú uhrádzať školským zariadeniam v zriaďovateľskej pôsobnosti obce Dolné Lovčice.

2. Výška príspevkov sa bude meniť v súvislosti s úpravou súm životného minima pre jedno nezaopatrené dieťa podľa osobitného predpisu[[2]](#footnote-2).

**Článok 2**

**Predmet**

# Obec Dolné Lovčice určuje výšku týchto príspevkov:

# a/ príspevok na čiastočnú úhradu nákladov na pobyt dieťaťa v materskej škole,

b/ príspevok na čiastočnú úhradu nákladov spojených so stravovaním v školskej jedálni

**DRUHÁ ČASŤ**

**Článok 3**

**Výška príspevku na čiastočnú úhradu nákladov za pobyt dieťaťa v materskej škole**

1. Za pobyt dieťaťa v materskej škole zriadenou obcou Dolné Lovčice prispieva zákonný zástupca na čiastočnú úhradu výdavkov materskej školy mesačne **na jedno dieťa sumou 10,00 €.**
2. Príspevok sa neuhrádza za dieťa:
3. ktoré má jeden rok pred plnením povinnej školskej dochádzky,
4. ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákona č. 599/2003 o pomoci v hmotnej núdzi a o zmene a doplnení niektorých zákonov v znení neskorších predpisov ,
5. ktoré je umiestnené v zariadení na základe rozhodnutia súdu.
6. Príspevok na základe tohto VZN sa neuhrádza za dieťa:
7. ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,
8. počas prerušenia prevádzky materskej školy, ktorá bola zapríčinená zriaďovateľom,
9. z iných závažných dôvodov, ktoré môže zohľadniť a uznať riaditeľ školy.
10. V prípadoch podľa bodu 2 písm. a) až c) uhrádza zákonný zástupca pomernú časť určeného príspevku na základe rozhodnutia riaditeľa školy. Žiadosť na úhradu pomernej časti podľa bodu 3 písm. a) a c) sa podáva riaditeľke materskej školy. K žiadosti je nutné doložiť preukázateľné doklady (napr. potvrdenie lekára a iné). Výšku pomernej časti príspevku určí riaditeľ školy.
11. Príspevok uhrádza zákonný zástupca dieťaťa mesačne do 10. dňa príslušného kalendárneho mesiacav hotovosti do pokladne v materskej škole.

**TRETIA ČASŤ**

**Školské zariadenia**

**a výšky príspevkov na čiastočnú úhradu ich nákladov**

**Článok 4**

**Výška príspevkov na čiastočnú úhradu nákladov v školskej jedálni**

1. Školská jedáleň poskytuje stravovanie deťom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na výživové dávky a platné finančné pásma zverejnené Ministerstvom školstva, vedy, výskumu a športu Slovenskej republiky (§ 140 ods. 13 zákona NR SR č. 245/2008 Z. z. v platnom znení)

2. Príspevok na režijné náklady je určený na bežné výdavky školskej jedálne.

3. Výška príspevku na úhradu nákladov na nákup potravín na jedno jedlo pre bežné stravovanie, stanovená v súlade s 2. finančným pásmom je určená v prílohe č. 1.

4. Stravníci od 2 do 6 rokov uhrádzajú okrem príspevku na nákup potravín na jedno jedlo aj režijné náklady vo výške **4,-EUR/mesiac.** Režijný príspevok je nevratný.

5. Zamestnanci škôl a školských zariadení a iné fyzické osoby uhrádzajú okrem príspevku na nákup potravín na jedno jedlo aj režijné náklady vo výške **8,- EUR/mesiac.** Režijný príspevok je nevratný.

6. Príspevok na nákup potravín a réžiu podľa prílohy č. 1 sa uhrádza mesačne do 10. dňa príslušného kalendárneho mesiacav hotovosti do pokladne v materskej škole.

7. Príspevok zákonného zástupcu dieťaťa materskej školy na čiastočnú úhradu nákladov v školskej jedálni sa zníži o výšku poskytnutej dotácie na podporu výchovy k stravovacím návykom dieťaťa podľa osobitného predpisu[[3]](#footnote-3)), ktoré navštevuje posledný ročník materskej školy za každý deň, v ktorom sa dieťa zúčastnilo výchovno-vzdelávacej činnosti v materskej škole a odobralo stravu.

8. Zákonný zástupca dieťaťa je povinný uhradiť rozdiel medzi poskytnutou dotáciou na podporu k stravovacím návykom dieťaťa podľa osobitného právneho predpisu a výškou nákladov na nákup potravín a režijných nákladov.

9. Ak dieťa materskej školy, u ktorého podľa posúdenia ošetrujúceho lekára- špecialistu (gastroenterológ, diabetológ, imunológ,...) zdravotný stav vyžaduje osobitné stravovanie a neodoberie stravu z dôvodu, že zriaďovateľ nezabezpečil diétne jedlo, poskytnutú dotáciu na podporu výchovy k stravovacím návykom dieťaťa podľa osobitného právneho predpisu vyplatí zriaďovateľ prostredníctvom školy zákonnému zástupcovi dieťaťa. Zákonný zástupca je povinný predložiť lekárske posúdenie zriaďovateľovi školy.

**Článok 5**

**Odhlasovanie** **zo stravy**

1. Podľa zákona č. 544/2010 Z. z. o dotáciách v pôsobnosti MPSVR SR, dieťa má nárok na stravu za poplatok znížený o sumu 1,20 € (dotácia na podporu výchovy k stravovacím návykom dieťaťa) iba v prípade, ak sa zúčastní výchovnovzdelávacieho procesu v materskej škole a odobralo stravu. Na základe uvedeného zákonný zástupca je povinný v prípade neúčasti svojho dieťaťa na vyučovaní, dieťa zo stravy včas odhlásiť alebo uhradiť plnú výšku nákladov na nákup potravín uvedených v prílohe č. 1).

2. Odhlásiť sa zo stravovania je potrebné najneskôr do 14:00 hod. predchádzajúceho pracovného dňa alebo do 7:00 hod ráno v daný deň. Z dôvodu dodržiavania všeobecne záväzných právnych predpisov pre školské stravovanie (Zásady správnej výrobnej praxe - HACCP a pod.)

3. V prvý deň choroby dieťaťa je možné neodhlásenú stravu odobrať do obedára v čase od 11:30 – 12:00 hod, ale v takomto prípade stravník uhrádza plnú výšku príspevku na stravovanie za jedlo.

4. Ďalšie dni neprítomnosti dieťaťa na výchovnovzdelávacom procese v škole je potrebné dieťa zo stravovania odhlásiť. Za neodobratú alebo včas neodhlásenú stravu sa finančná ani vecná náhrada neposkytuje.

**Článok 6**

**Finančná zábezpeka**

1. Podmienkou stravovania v školskej jedálni je vyplnenie „Zápisného lístka stravníka ŠJ pri MŠ Dolné Lovčice“ / príloha č. 2 VZN/ a zaplatenie vratnej finančnej zábezpeky vo výške 50 eur do 15. septembra nového školského roka. Z tejto sumy bude odrátavaná hodnota obedov, ktoré nebudú včas odhlásené. Nevyčerpaná finančná zábezpeka bude vrátená zákonnému zástupcovi najneskôr do 10. augusta po skončení školského roka.

**ŠTVRTÁ ČASŤ**

**Záverečné ustanovenia**

**Článok 7**

1. Veci neupravené týmto nariadením sa riadia zákonom a osobitnými predpismi[[4]](#footnote-4) .
2. Na tomto všeobecne záväznom nariadení obce sa uznieslo Obecné zastupiteľstvo Obce Dolné Lovčice dňa .............
3. Zmeny a doplnky tohto všeobecne záväzného nariadenia schvaľuje Obecné zastupiteľstvo v Dolných Lovčiciach.
4. Dňom účinnosti tohto všeobecne záväzného nariadenia obce sa ruší platnosť VZN č. 2/2008 vrátane Dodatkov.

V Dolných Lovčiciach, dňa ......................

Tomáš Bartovič starosta obce

Príloha č. 1

|  |  |  |  |  |  |  |  |
| --- | --- | --- | --- | --- | --- | --- | --- |
| **Bežné stravovanie** | **Desiata** | **Obed** | **Olovrant** | **Spolu** | **Dotácia na podporu výchovy k stravovacím návykom dieťaťa/žiaka** | **Úhrada zákonného zástupcu alebo dospelej osoby** | **Réžia mesačne** |
| Materská škola  (stravník od 2 – 6 rokov ) | 0,36 | 0,85 | 0,24 | **1,45** | 0,00 | **1,45** | **4,00** |
| Materská škola – stravník predškolská výchova, hmotná núdza | 0,36 | 0,85 | 0,24 | **1,45** | 1,20 | **0,25** | **4,00** |
| Zamestnanci škôl a školských zariadení a iné fyzické osoby | - | 1,33 | - | **1,33** | - | **1,33** | **8,00** |

Pozn.: sumy sú uvedené v eur.

Príloha č. 2

**ZÁPISNÝ LÍSTOK**

**stravníka ŠJ pri MŠ Dolné Lovčice**

**Záväzne prihlasujem svoje dieťa na stravovanie v zariadení školského stravovania** (ďalej len ŠJ)**:**

Školská jedáleň pri MŠ v Dolných Lovčiciach od dňa.................................... na šk. rok..........................

Meno a priezvisko stravníka/dieťaťa...........................................................................................................

Bydlisko........................:.............................................................................................................................

Meno a priezvisko matky (zákonného zástupcu):......................................................................................

Číslo telefónu:............................................................................................................................................

Meno a priezvisko otca (zákonného zástupcu):.........................................................................................

Číslo telefónu:...........................................................................................................................................

**Spôsob úhrady príspevku na stravovanie:**

Príspevok na stravovanie zákonný zástupca dieťaťa/žiaka uhrádza vopred, najneskôr do 10. dňa v mesiaci, formou:

**\* hotovostne do pokladne MŠ**

**Číslo účtu v tvare IBAN** na ktorý bude vrátený preplatok príspevku na stravovanie zákonnému zástupcovi dieťaťa po ukončení školského roka:

....................................................................................................................................................

**Príspevky na stravovanie v ŠJ pri MŠ:**

**Jednorazový príspevok na stravovanie vo výške 50,- € sa uhrádza vopred pred nástupom dieťaťa - predškoláka na stravovanie** (t. j. pred začiatkom školského roka vopred, najneskôr do 10. dňa v mesiaci september), a bude zúčtovaný po ukončení školského roka. Pri dodržaní podmienok na priznanie dotácie 1,20 € na výchovu k stravovacím návykom dieťaťa podľa zákona č. 544/2010 Z. z. o dotáciách v pôsobnosti MPSVaR SR bude jednorazový príspevok na stravovanie 50,- € vrátený zákonnému zástupcovi dieťaťa po odpočítaní nákladov na stravu.

**Stravník – dieťa v MŠ – denné stravovanie:**

Stravník s dotáciou 0,25 €, bez dotácie 1,45 €

**Prihlásiť** sa na stravovanie alebo **odhlásiť** sa zo stravovania je potrebné **najneskôr do 14:00 hod. v predchádzajúci pracovný deň a ráno v daný stravovací deň do 7:00 hod. .**

V prvý deň choroby dieťaťa je možné neodhlásenú stravu odobrať do obedára v čase od 11:30 – 12:00 hod, **stravník uhrádza plnú výšku príspevku na stravovanie,** ktorý je uvedený vyššie v zátvorke. Ďalšie dni neprítomnosti dieťaťa na výchovnovzdelávacom procese v materskej škole je potrebné dieťa zo stravovania včas odhlásiť.

**Za neodobratú alebo včas neodhlásenú stravu sa finančná ani vecná náhrada neposkytuje.**

**Možnosti odhlasovania zo stravovania:**

* telefonicky na tel. č.:
* osobne v ŠJ pri MŠ ..............................

Podľa zákona č. 544/2010 Z.z. o dotáciách v pôsobnosti MPSVR SR, dieťa má nárok na stravu za poplatok znížený o sumu 1,20 € (dotácia na podporu výchovy k stravovacím návykom dieťaťa) **iba v prípade, ak sa zúčastní výchovno-vzdelávacieho procesu v materskej škole a odobralo stravu**. Na základe uvedeného zákonný zástupca dieťaťa berie na vedomie, že je povinný v prípade **neúčasti** svojho dieťaťa na výchovno-vzdelávacom procese, dieťa zo stravy **včas odhlásiť, alebo uhradiť plnú výšku príspevku na stravovanie.**

**Súhlas zákonného zástupcu dieťaťa**

Svojím podpisom **udeľujem súhlas** prevádzkovateľovi ŠJ pri MŠ Dolné Lovčice, vrátane informačného systému **so spracovaním osobných údajov** dieťaťa, ktorého som zákonným zástupcom, a to v informačnom systéme „Stravné“, pre účel poskytnutia stravovania v rozsahu: meno a priezvisko stravníka, adresa bydliska a meno, priezvisko, telefonický kontakt a číslo účtu zákonného zástupcu žiaka.Som si vedomý/á, že tento súhlas môžem kedykoľvek odvolať.

**Svojím podpisom potvrdzujem, že beriem na vedomie všetky vyššie uvedené podmienky organizácie režimu a podmienky stravovania.**

V................................ dňa...............

podpis zákonného zástupcu dieťaťa

1. § 28 ods. 6), § 114 ods. 7) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov [↑](#footnote-ref-1)
2. § 5 ods. 1 zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov. [↑](#footnote-ref-2)
3. Zákon č. 375/2018 Z. z., ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov a ktorým sa dopĺňa zákon č. 245/2008 Z. z. o výchove a vzdelávaní(školský zákon) a o zmene a doplnení niektorých zákonov v znení neskorších predpisov [↑](#footnote-ref-3)
4. napr. Zákon č. 245/2008 Z. z. o výchove a vzdelávaní ( školský zákon ) a o zmene a doplnení niektorých zákonov v znení neskorších predpisov [↑](#footnote-ref-4)